Etter eksamen fra Evenstad skogskole i 1912 og examen artium 1914 ble han forstkandidat ved Norges landbrukshøgskole 1917, før han i 1918 startet Diderich Møystads Skogkontor. Han var også skogtaksator (frilans) for Greåker Cellulosefabrik, Torp Brug og Anders Kiær, og viseformann i Autoriserte Skogtaksatorers Forening. Fra 1923 drev han også med tømmeroppkjøp og var frem til 1930 styremedlem i Norske Skogkontorers Forening. Han var bosatt på Elverum (adresse Vesterbø) der han også satt i ligningsnemnda.